Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 675

b) A gyakorlati vizsga tantárgyai és idõtartama: A jelöltek a szakmai képzést folytató intézménytõl a vizsga elõtt legalább három hónappal szakdolgozati témát kapnak, amelyet a vizsga elõtt egy hónappal kötelesek bírálatra leadni. A szakdolgozat elkészítésekor kijelölt vagy választott felsõfokú iskolai végzettséggel rendelkezõ konzulens segíthet. A szakdolgozatot a szakmai vizsgára képzõ intézmény által felkért bírálók bírálják és minõsítik. A jelöltek a szakmai vizsgán védik meg a szakdolgozatukat, ismertetve annak fontosabb téziseit, és válaszolva a bíráló elõzetesen közölt, valamint a vizsgabizottság által feltett kérdésekre. A szakdolgozat tartalmi követelményei és értékelési szempontjai: — tükrözze a jelölt szakmai felkészültségének mértékét, — témája kötõdjék a levéltár alapfeladataihoz, az elsajátított ismeretekhez, — foglalja magába a szakirodalom eddig elért eredményeit.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes